جیف کینی (مصنف)

جیفری پیٹرک ’’جیف‘‘ کینی (پیدائش: 19 فروری 1971ء) ایک امریکی گیم ساز، کارٹون نگار، تخلیق کار، اداکار اور بچّوں کی کئی کتب کے مصنف ہیں۔ اُن کی مقبول ترین تصانیف میں ڈائری آف آ ومپی کڈ کتابی سلسلہ شامل ہے۔ وہ بچّوں کی ایک ویب سائٹ پوپ ٹروپیکا کے خالق بھی ہیں۔



ذاتی زندگی 

جیف فورٹ واشنگٹن، میری لینڈ، ریاست ہائے متحدہ امریکہ میں پیدا ہوئے اور وہیں پرورش پائی۔ ایک بہن اور تین بھائیوں میں وہ تیسرے نمبر پر ہیں، ایک بھائی اُن سے چھوٹا جب کہ ایک بھائی اور بہن اُن سے بڑے ہیں۔ اُنھوں نے ابتدائی تعلیم فورسٹویل، میری لینڈ میں بشپ میک نمارا ہائی اسکول سے حاصل کی۔ 1990ء کی دہائی کے اوائل میں جیف نے جامعہ میری لینڈ میں داخلہ لیا۔ کالج میں اپنی طالبِ علمی کے زمانے ہی میں جیف نے ایک بیانیہ کارٹون (کامک اسٹرپ) ’’اگڈوف‘‘  تخلیق کیا جس نے شہرت حاصل کی۔

’’دی ڈائری آف آ ومپی کڈ‘‘ کتب سلسلہ 

2004ء میں، فن برین اور جیف کینی نے ’’ڈائری آف آ ومپی کڈ‘‘ کا آن لائن نسخہ جاری کیا۔ جون 2005ء تک اس ویب سائٹ پر روزانہ کی بنیاد پر نئی تحاریر پیش کی جاتی رہیں۔ کتاب نے دیکھتے ہی دیکھتے شہرت حاصل کرلی اور 2007ء تک 20 ملین صارفین اس کے آن لائن نسخے کا مطالعہ کرچکے تھے۔ متعدد آن لائن قارئین کی جانب سے کتاب کے مطبوعہ نسخے کے اصرار پر جیف راضی ہو گئے اور 2007ء میں ڈائری آف آ ومپی کڈ شائع ہوئی۔ تا دمِ تحریر، ومپی کڈ سلسلے کی گیارہ کتب شائع ہوچکی ہیں، جن میں ڈو اٹ یوور سیلف بک اور ایک مووی ڈائری بھی شامل ہے۔ 2009ء میں، ٹائم میگزین نے جیف کو دنیا کے 100 ’’با اثر ترین افراد‘‘ میں شمار کیا۔

حوالہ جات 

1971ء کی پیدائشیں
امریکی بچوں کے مصنفین
امریکی مسیحی
بقید حیات شخصیات
میساچوسٹس کے مصنفین
کامنز زمرہ جس کا ربط ویکی ڈیٹا پر ہے
امریکی ماہر جرمیات
ٹائم 100
وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
بیسویں صدی کے رومن کیتھولک
اکیسویں صدی کے رومن کیتھولک
امریکی کیتھولک
آئرش نژاد امریکی شخصیات
میساچوسٹس کے کیتھولک
Short description is different from Wikidata